wickkiey/tamil-wikipedia-markdown huggingface dataset:
# விக்கிரமசிங்கபுரம்


**விக்கிரமசிங்கபுரம்** அல்லது **வி. கே. புரம்** (ஆங்கிலம்:Vikramasingapuram), இந்தியாவின், தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் இருக்கும் ஒரு முதலாம் நிலை நகராட்சி ஆகும். இந்த ஊர் சிங்கை, பாபநாசம் எனும் சிறப்புப் பெயர்களிலும் அழைக்கப்படுகிறது.  

இது அம்பாசமுத்திரம் வட்டத்தில் அமைந்துள்ளது. திருநெல்வேலியிலிருந்து 46 கிலோமீட்டர் தொலைவிலுள்ளது. இந்த இடம் "பொதிகை மலை" என்று அழைக்கப்படும் மேற்கு தொடர்ச்சி மலையின் தெற்கு முனையில் உள்ளது. மேலும் இது தாமிரபரணி ஆற்றின் கரையில் உள்ள அகஸ்தியர் நீர்வீழ்ச்சிக்கு அருகில் உள்ளது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 200&nbsp;மீட்டர் (656&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 48,101 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். விக்கிரமசிங்கபுரம் மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 85%, பெண்களின் கல்வியறிவு 73% ஆகும். இது இந்திய தேசிய சராசரி கல்வியறிவான 59.5% விட கூடியதே. விக்கிரமசிங்கபுரம் மக்கள் தொகையில் 9% ஆறு வயதுக்குட்பட்டோர் ஆவார்கள்.  

## தொழில்
இந்த நகரம் பச்சை நெல் வயல்களால் சூழப்பட்டுள்ளது. 1940க்கு முன்னர் இந்த பகுதியில் விவசாயமே முதன்மை வணிகமாகும். சில ஆண்டுகளுக்கு முன்பு வரை, பெரும்பான்மையான மக்கள் மதுரா கோட்ஸில் பணிபுரிந்தனர், இது பாபநாசம் அருகே மேற்கு தொடர்ச்சி மலையின் அடிவாரத்தில் உள்ள ஒரு பஞ்சாலை ஆகும்.  

## கோயில்கள்
1. பாபநாசநாதர் கோயில் - தாமிரபரணி ஆற்றங்கரையில் அமைந்துள்ள முக்களாநாதர், உலகம்மையுடன் உள்ள சிவாலயம். இது நவ கைலாயங்கள் என அழைக்கப் பெறும் ஒன்பது நவக்கிரகங்களுக்கான சிவன் கோயில்களில் முதலாவது கோயிலாகும். இங்குள்ள தாமிரபரணி ஆற்றில் குளித்து இந்தக் கோயிலுக்கு வந்து வழிபட்டால் தீராத பாவங்கள் கூட தீர்ந்து விடும் என்பார்கள். இதனால் இந்த ஊரைப் பாவநாசம் என்றும் அழைப்பதுண்டு.
1. சிவந்தியப்பர் கோயில். நகரின் மையத்தில் அமைந்துள்ள சிவங்தியப்பர், வழியடிமை கொண்ட நாயகி உள்ள சிவாலயம்.
1. வடக்கு வாசல் செல்வி அம்மன் கோயில்.
1. உழக்கரிசி விநாயகர் ஆலயம்.

## பள்ளிகள்
1. பாபநாசம் தொழிலாளர் நல உரிமைக்கழக மேல்நிலைப்பள்ளி
1. புனித மரியன்னை மேல்நிலைப்பள்ளி
1. திரு இருதய உயர்நிலைப்பள்ளி
1. அமலி மகளிர் மேனிலைப்பள்ளி
1. ஆண்ட்ரூஸ் மெட்ரிக் மேல்நிலைப்பள்ளி

## கல்லூரிகள்
1. திருவள்ளுவர் கல்லூரி

## சிறப்புகள்
1. சிங்கைப் பிரபந்தத் திரட்டு எழுதிய நமச்சிவாயக் கவிராயர் வாழ்ந்த ஊர் இது.

## ஆதாரங்கள்
# விக்கிரவாண்டி


**விக்கிரவாண்டி** (ஆங்கிலம்:**Vikravandi**), இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் உள்ள விக்கிரவாண்டி வட்டம் மற்றும் விக்கிரவாண்டி ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சி ஆகும். விக்கிரவாண்டி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.  

## அமைவிடம்
விக்கிரவாண்டி பேரூராட்சிக்கு தெற்கே விழுப்புரம் 15 கி.மீ.; வடக்கே திண்டிவனம் 45 கி.மீ.; கிழக்கே பாண்டிச்சேரி 45 கி.மீ. தொலைவில் உள்ளன. விக்கிரவாண்டியில் தொடருந்து நிலையம் உள்ளது.  

## பேரூராட்சியின் அமைப்பு
6.8 ச.கி.மீ. பரப்பும், 15 பேரூராட்சி மன்ற உறுப்பினர்களையும், 75 தெருக்களையும் கொண்ட இப்பேரூராட்சி, விக்கிரவாண்டி (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டதாகும்.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,735 வீடுகளும், 12,022 மக்கள்தொகையும் கொண்டது. இப்பேரூராட்சியின் எழுத்தறிவு 84.5% மற்றும் பாலின விகிதம் 1,000 ஆண்களுக்கு, 991 பெண்கள் வீதம் உள்ளனர். 6 வயதிற்குட்பட்ட குழந்தைகள் பாலின விகிதம், 1000 ஆண் குழந்தைகளுக்கு, 981 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 3,840  
மற்றும் 145 ஆகவுள்ளனர்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 44&nbsp;மீட்டர் (144&nbsp;அடி) உயரத்தில் இருக்கின்றது.  

## ஆதாரங்கள்

MOHAMED imran vikravandi
# விளாங்குடி


**விளாங்குடி** (ஆங்கிலம்:Vilangudi), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், மதுரை மாநகராட்சியின் மண்டலம் எண் 2-இல், வார்டு எண் 20-இல் அமைந்துள்ளது. முன்னர் இது ஒரு பேரூராட்சியாக இருந்தது. மதுரை மாநகராட்சி விரிவாக்கத்தின் போது விளாங்குடி பேரூராட்சி, மதுரை மாநகராட்சியுடன் இணைக்கப்பட்டது.இந்த பகுதியின் மாமன்ற உறுப்பினராக **சி.நாகஜோதிசித்தன்**,என்ற ஒரு பெண் இருப்பது குறிப்பிடத்தக்கது..  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 21,073 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். விளாங்குடி மக்களின் சராசரி கல்வியறிவு 83% ஆகும், இதில் ஆண்களின் கல்வியறிவு 87%, பெண்களின் கல்வியறிவு 79% ஆகும். இது இந்திய தேசிய சராசரி கல்வியறிவான 59.5% விட கூடியதே. விளாங்குடி மக்கள் தொகையில் 8% ஆறு வயதுக்குட்பட்டோர் ஆவார்கள்.  

## ஆதாரங்கள்
# விளாங்குறிச்சி


**விளாங்குறிச்சி** (ஆங்கிலம்:Vilankurichi), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு நகரியம் ஆகும்.  

## வரலாறு
கோயம்புத்தூர் மாவட்டத்தின் பழமையான கிராமங்களில் ஒன்றே விளாங்குறிச்சி ஆகும். இங்குள்ள ஆலயம் ஒன்றில் உள்ள விளாங்குறிச்சி நீர்ப்பாசனக் கல்வெட்டு சிறப்பு வாய்ந்தது. அருகிலுள்ள காளப்பட்டி பகுதியில் பண்டைய வரலாற்று ஆதாரங்கள் சில கிடைக்கப் பெற்றுள்ளன.  

## புவியியல்
விளாங்குறிச்சி சற்றே தாழ்வான நிலப்பரப்பில் அமைந்துள்ளது. கரிசல் மண் பகுதிகளை அதிகமாகக் கொண்டுள்ள இவ்வூரில் ஒரு காலத்தில் பருத்தி மற்றும் சோளம் அதிகளவில் பயிரிடப்பட்டு வந்தன. நகர மயமாதலின் விளைவுகளால் விளாங்குறிச்சி பகுதிகள் தற்போது புதிய குடியிருப்புகள் பலவற்றை கொண்டுள்ளன. நீர்ப்பாசனக் குளங்கள் பலவும் தற்போது அழிந்து விட்டன.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9122 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். விளாங்குறிச்சி மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 83%, பெண்களின் கல்வியறிவு 73% ஆகும். இது இந்திய தேசிய சராசரி கல்வியறிவான 59.5% விட கூடியதே. விளாங்குறிச்சி மக்கள் தொகையில் 11% ஆறு வயதுக்குட்பட்டோர் ஆவார்கள்.  

## வங்கிகள்
கனரா வங்கி, இந்தியன் வங்கி, கரூர் வைசியா வங்கி மற்றும் பாரத ஸ்டேட் வங்கி ஆகியன சேரன் மாநகர் பகுதியில் இயங்கி வருகின்றன.  

## தபால் நிலையங்கள்
விளாங்குறிச்சி(641 035) மற்றும் சேரன் மாநகரில் (641 051)தபால் நிலையங்கள் செயல் பட்டு வருகின்றன.  

## கல்வி நிலையங்கள்
அரசு மேல்நிலைப் பள்ளி, அரசு நடுநிலைப் பள்ளி, ஆர்.ஜே.பதின்ம பள்ளி ஆகியன விளாங்குறிச்சியில் அமைந்துள்ளன.  

## மருத்துவமனைகள்
விளாங்குறிச்சி மற்றும் சேரன் மாநகரில் அரசு ஆரம்ப சுகாதார நிலையங்கள் செயல்பட்டு வருகின்றன. சேரன் மாநகரில் ஆண்டாள் தனியார் மருத்துவமனை செயல்பட்டு வருகின்றது.  

## போக்குவரத்து
விளாங்குறிச்சியிலிருந்து நகரப் பேருந்துகள் பல இயங்கி வருகின்றன.  

முக்கியமான நகரப்பேருந்து வழித்தடங்கள் பின்வருமாறு:  

S 19 விளாங்குறிச்சி - வெள்ளலூர்  

24 காளப்பட்டி - உக்கடம்  

57 A கோட்டை பாளையம் - உக்கடம்/குறிச்சி  

100 காந்திபுரம் (கணபதி வழி)  

100 C காந்திபுரம் (பீளமேடு வழி)  

விளாங்குறிச்சிக்கு அருகிலுள்ள தொடர்வண்டி நிலையம் பீளமேடு ஆகும். இந்நிலையம் ஐந்து கிலோ மீட்டர் தொலைவில் அமைந்துள்ளது. இங்கு கோயம்புத்தூர், ஈரோடு, பாலக்காடு மற்றும் திருச்சிராப்பள்ளி செல்லும் பயணியர் தொடர் வண்டிகள் நின்று செல்கின்றன. மங்களூர் மற்றும் சென்னை செல்லும் விரைவு ரயில்களும் இங்கு நின்று செல்கின்றன.
# விளாப்பாக்கம்


**விளப்பாக்கம்** (ஆங்கிலம்:**Vilapakkam**), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தில் உள்ள ஆற்காடு வட்டத்தில் இருக்கும் ஒரு பேரூராட்சி ஆகும்.  

## அமைவிடம்
விளப்பாக்கம் பேரூராட்சி வேலூருக்கு கிழக்கில் 28 கி.மீ. தொலைவில் உள்ளது. இதன் கிழக்கில் கலவை 18 கி.மீ.; வடக்கில் ஆற்காடு 8 கி.மீ.; தெற்கில் திமிரி 3 கி.மீ. தொலைவில் உள்ளது. இதனருகே அமைந்த தொடருந்து நிலையம் 25 கி.மீ. தொலைவில் உள்ள அம்மூர் ஆகும்.  

## பேரூராட்சியின் அமைப்பு
5 சகி.மீ. பரப்பும், 15 பேரூராட்சி மன்ற உறுப்பினர்களையும், 59 தெருக்களையும் கொண்ட இப்பேரூராட்சி ஆற்காடு (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,941 வீடுகளும், 8,174 மக்கள்தொகையும், கொண்டது. இப்பேரூராட்சியின் எழுத்தறிவு 80.36%, பாலின விகிதம் 1,000 ஆண்களுக்கு, 1,009 பெண்கள் வீதம் உள்ளனர்.
# விளாத்திகுளம்



**விளாத்திகுளம்** (ஆங்கிலம்:**Vilathikulam**), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், விளாத்திகுளம் வட்டத்தில் இருக்கும் ஒரு பேரூராட்சி ஆகும். விளாத்திகுளம் நகரம் முந்தைய திருநெல்வேலி மாவட்டத்தில் ஒரு பகுதியாக இருந்தது.  

## அருகமைந்த நகரங்கள்
விளாத்திகுளத்திற்கு கிழக்கே சாயல்குடி 37 கி.மீ.; மேற்கே எட்டயபுரம் 19 கி.மீ.; வடக்கே புதூர் 19 கி.மீ.; தெற்கே தூத்துக்குடி 45 கி.மீ. அருகமைந்த தொடருந்து நிலையம், கோவில்பட்டி 35 கி.மீ. தொலைவில் உள்ளது.  

## பேரூராட்சியின் அமைப்பு
17.92 ச.கி.மீ. பரப்பும், 15 வார்டுகளும், 57 தெருக்களும் கொண்ட இப்பேரூராட்சி விளாத்திகுளம் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 4,042 வீடுகள் கொண்ட இப்பேரூராட்சியின் மக்கள்தொகை 15,277 ஆகும்  

## ஆதாரங்கள்
# விளவூர்


**விளவூர்** (ஆங்கிலம்:Vilavur), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும்.  

## அமைவிடம்
கன்னியாகுமரியிலிருந்து 22 கி.மீ. தொலைவில் உள்ள விளவூர் பேரூராட்சிக்கு அருகே அமைந்த தொடருந்து நிலையம், 10 கி.மீ. தொலைவில் உள்ள இரணியலில் உள்ளது.  

## அருகமைந்த ஊர்கள்
இதன் கிழக்கில் நாகர்கோவில் 22 கி.மீ.; மேற்கில் மார்த்தாண்டம் 15 கி.மீ.; வடக்கில் குலசேகரம் 12 கி.மீ.; தெற்கில் திங்கள்நகர் 12 கி.மீ. தொலைவில் உள்ளது.  

## பேரூராட்சியின் அமைப்பு
22.25 ச.கி.மீ. பரப்பும், 15 வார்டுகளும், 26 தெருக்களும் கொண்ட இப்பேரூராட்சி பத்மநாபபுரம் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3725 வீடுகளும், 14320 மக்கள்தொகையும் கொண்டது.  

## ஆதாரங்கள்
# வில்லுக்குறி



**வில்லுக்குறி** (Villukuri), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம் கல்குளம் வட்டம், குருந்தன்கோடு ஊராட்சி ஒன்றியப் பகுதியில் இருக்கும் ஒரு பேரூராட்சி ஆகும். இங்கு மேம்பால பாசனவாய்க்கால் உள்ளது. இதனருகில் மாம்பழத்துறை ஆறு, அணைக்கட்டு மற்றும் மேம்பால பாசனவாய்க்கால் உள்ளன.  

## அமைவிடம்
கன்னியாகுமரியிலிருந்து 12 கி.மீ.. தொலைவில் உள்ள வில்லுக்குறி பேரூராட்சிக்கு அருகமைந்த தொடருந்து நிலையம், 7 கி.மீ.. தொலைவில் இரணியலில் உள்ளது.  

## அருகமைந்த ஊர்கள்
வில்லுக்குறி பேரூராட்சிக்கு கிழக்கே நாகர்கோவில் 12 கி.மீ.; மேற்கே தக்கலை 6 கி.மீ.; தெற்கே திங்கள்நகர் 8 கி.மீ. தொலைவில் உள்ளது.  

## பேரூராட்சியின் அமைப்பு
9.92 ச.கி.மீ.. பரப்பும், 15 வார்டுகளும், 32 தெருக்களும் கொண்ட இப்பேரூராட்சி குளச்சல் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4037 வீடுகளும், 15304 மக்கள்தொகையும் கொண்டது.  

## ஆதாரங்கள்
# விருப்பாட்சிபுரம்



**விருப்பாட்சிபுரம்** (ஆங்கிலம்:Virupakshipuram) என்பது இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் மற்றும் வேலூர் மாநகராட்சி இணைக்கப்பட்ட ஓர் ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 12,431 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். விருப்பாச்சிபுரம் மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 76%, பெண்களின் கல்வியறிவு 66% ஆகும். இது இந்திய தேசிய சராசரி கல்வியறிவான 59.5% விட கூடியதே. விருப்பாச்சிபுரம் மக்கள் தொகையில் 9% ஆறு வயதுக்குட்பட்டோர் ஆவார்கள்.  

## ஆதாரங்கள்
# விஸ்வநத்தம்



**விஸ்வநத்தம்** (ஆங்கிலம்:Viswanatham) என்பது இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் இருக்கும் ஒரு கிராமம் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 22,121 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். விஸ்வநாதம் மக்களின் சராசரி கல்வியறிவு 60% ஆகும், இதில் ஆண்களின் கல்வியறிவு 69%, பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியதே. விஸ்வநாதம் மக்கள் தொகையில் 15% ஆறு வயதுக்குட்பட்டோர் ஆவார்கள்.  

## ஆதாரங்கள்
# வாலாஜாபாத்


**வாலாஜாபாத்** (ஆங்கிலம்: *Walajabad*) இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் வாலாஜாபாத் வட்டத்தில் இருக்கும் ஒரு பேரூராட்சி ஆகும். வாலாஜாபாத் ஊராட்சி ஒன்றியத்தின் வட்டார வளர்ச்சி அலுவலகம் இங்கு இயங்குகிறது.இந்த ஊரின் பழைய பெயர் சிவபுரம். வாலாஜாபாத் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.  

## அமைவிடம்
வாலாஜாபாத் பேரூராட்சிக்கு மேற்கில் காஞ்சிபுரம் 15 கி.மீ.; கிழக்கில் செங்கல்பட்டு 24 கி.மீ.; வடக்கில் சென்னை 70 கி.மீ.; தெற்கில் வந்தவாசி 60 கி.மீ. தொலைவில் உள்ளது.  

## பேரூராட்சியின் அமைப்பு
8.97 ச.கி.மீ. பரப்பும், 15 பேரூராட்சி மன்ற உறுப்பினர்களையும், 121 தெருக்களையும் கொண்ட இப்பேரூராட்சி உத்திரமேரூர் (சட்டமன்றத் தொகுதி) மற்றும் காஞ்சிபுரம் மக்களவைத் தொகுதிக்குட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,590 வீடுகளும், 14,684 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 86.79% மற்றும் பாலின விகிதம் 1,000 ஆண்களுக்கு, 1043 பெண்கள் வீதம் உள்ளனர்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 65&nbsp;மீட்டர் (213&nbsp;அடி) உயரத்தில் இருக்கின்றது.  

## ஆதாரங்கள்
# வாலாசாபேட்டை



**வாலாசாபேட்டை** அல்லது **வாலாஜாபேட்டை** (ஆங்கிலம்: *Walajapet*) இந்தியாவின் தமிழ்நாடு மாநிலத்தில் உள்ள வேலூர் மாவட்டப் பகுதிகளைக் கொண்டு 28 நவம்பர் 2019 அன்று புதிதாக நிறுவப்பட்ட இராணிப்பேட்டை மாவட்டத்தின் 4 வட்டங்களில் ஒன்றாகும். வாலாஜா வட்டம் மற்றும் வாலாஜாபேட்டை ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், நகராட்சியும் ஆகும். வாலாஜாபேட்டை நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.  

## அமைவிடம்
வாலாஜாப்பேட்டையிலிருந்து சென்னை 107 கி.மீ.; வேலூர் 30 கி.மீ.; அரக்கோணம் 50 கி.மீ.; காஞ்சிபுரம் 40 கி.மீ., வேலூர் 90 கி.மீ. மற்றும் ஆரணி 35 கி.மீ. தொலைவில் உள்ளது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக உயரத்தில் இருக்கின்றது.  

## மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி, 25 நகராட்சி மன்ற உறுப்பினர்களையும், 11,289 குடும்பங்களையும் கொண்ட இந்நகரத்தின் மக்கள்தொகை 47,498 ஆகும். இந்நகரத்தின் எழுத்தறிவு 84.6% மற்றும் பாலின விகிதம் 1000 ஆண்களுக்கு 1,028 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4940 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 916 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 7,027 மற்றும் 102 ஆகவுள்ளனர். மக்கள்தொகையில் இந்துக்கள் 86.2%, இசுலாமியர்கள் 12.26%, கிறித்தவர்கள் 1.21% , தமிழ்ச் சமணர்கள் 011%, பிறர் 0.21% ஆகவுள்ளனர்.  

## புகழ் பெற்றவர்கள்
- வேங்கடரமண பாகவதர்
# ஜமீன் ஊத்துக்குளி


**ஜமீன் ஊத்துக்குளி** (ஆங்கிலம்:Zamin Uthukuli), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், பொள்ளாச்சி வட்டத்தில் இருக்கும் ஒரு பேரூராட்சி ஆகும்.  

காளிங்கராயன் அணை கட்டிய காளிங்கராயக் கவுண்டர் (இயற்பெயர் லிங்கைய கவுண்டர்) என்பவரே இந்த நாட்டின் முதல் மன்னர் ஆவார்.  
இப்பேரூராட்சியில் தென்னை விவசாயம் மற்றும் தென்னை நார் தொழிற்சாலைகள் அதிகம் உள்ளது.  

## ஜமீன் வம்சத்தினர்
ஈரோடு காளிங்கராயன் அணை கட்டிய காளிங்கராயக் கவுண்டர் என்பவரே இந்த நாட்டின் முதல் மன்னர் ஆவார்.  

1. காளிங்கராயக் கவுண்டர்
1. நஞ்சைய காளிங்கராயக் கவுண்டர்
1. அகத்தூர் காளிங்கராயக் கவுண்டர்
1. நஞ்சைய காளிங்கராயக் கவுண்டர்
1. காளிங்கராயக் கவுண்டர்
1. நஞ்சைய காளிங்கராயக் கவுண்டர்
1. அகத்தூர் காளிங்கராயக் கவுண்டர்
1. காளிங்கராயக் கவுண்டர்
1. நஞ்சைய காளிங்கராயக் கவுண்டர்
1. அகத்தூர் காளிங்கராயக் கவுண்டர்
1. காளிங்கராயக் கவுண்டர்
1. நஞ்சைய காளிங்கராயக் கவுண்டர்
1. விருமாண்ட காளிங்கராயக் கவுண்டர்
1. அகத்தூர் காளிங்கராயக் கவுண்டர்
1. காளிங்கராயக் கவுண்டர்
1. ஈஸ்வரமூர்த்தி காளிங்கராயக் கவுண்டர்
1. காளிங்கராயக் கவுண்டர்
1. அகத்தூர் காளிங்கராயக் கவுண்டர்
1. விருமாண்ட காளிங்கராயக் கவுண்டர்
1. பிள்ளை முத்து காளிங்கராயக் கவுண்டர்
1. சின்னைய காளிங்கராயக் கவுண்டர்
1. காளிங்கராயக் கவுண்டர்
1. நஞ்சைய காளிங்கராயக் கவுண்டர்
1. காளிங்கராயக் கவுண்டர்
1. நஞ்சைய காளிங்கராயக் கவுண்டர்
1. காளிங்கராயக் கவுண்டர்
1. நஞ்சைய காளிங்கராயக் கவுண்டர்
1. அகத்தூர் காளிங்கராயக் கவுண்டர்
1. குமாரசாமி காளிங்கராயர்
1. முத்துக்குமாரசாமி காளிங்கராயர்
1. முத்துக்கிருஷ்ணசாமி காளிங்கராயர் (1832-23.04.1874)
1. சிவசுப்ரமணிய திருமூர்த்தி காளிங்கராயர் (1857-1881)
1. முத்துராமசாமி காளிங்கராயர் (1864-1931)
1. அகத்தூர் முத்துகிருஷ்ணசாமி காளிங்கராயர் (1894-1936)
1. அகத்தூர் முத்துராமசாமி காளிங்கராயர் (1918-1969)
1. கிருஷ்ணராஜ் காளிங்கராயர் (01.05.1938)
- வெற்றிவேல் காளிங்கராயர் (23.08.1939)
- மோகன்ராஜ் காளிங்கராயர் (13.11.1941)
- அகத்தூர் அருண்ராஜ் காளிங்கராயர் (15.08.1946)
37. ஹரிராஜ் காளிங்கராயர் (12.10.1968)  
- அபிராமி விஷ்ணு காளிங்கராயர் (27.05.1972)
- சித்தார்த் AMR காளிங்கராயர் (27.04.1974)

## அமைவிடம்
பொள்ளாச்சி நகராட்சியை ஒட்டயுள்ள ஜமீன் ஊத்துக்குளி சிறப்பு நிலை பேரூராட்சி, பொள்ளாச்சியிலிருந்து 4 கி.மீ. தொலைவிலும், கோவையிலிருந்து 45 கி.மீ. தொலைவிலும் உள்ளது.  

## பேரூராட்சியின் அமைப்பு
8 சகி.மீ. பரப்பும், 15 பேரூராட்சி மன்ற உறுப்பினர்களும், 109 தெருக்களும் கொண்ட இப்பேரூராட்சி உடுமலைப்பேட்டை (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,566 வீடுகளும், 16,354 மக்கள்தொகையும் கொண்டது.
# மிஷேல் ஃபூக்கோ



**மிஷேல் பூக்கோ** (Michel Foucault அக்டோபர் 15, 1926 – ஜூன் 25, 1984) இருபதாம் நூற்றாண்டின் குறிப்பிடத்தக்க சிந்தனையாளர்களுள் ஒருவர். இவரது சிந்தனைகளும் கருத்துக்களும் மெய்யியல், அரசியல், உளவியல், மொழியியல், இலக்கியம் எனப் பல்வேறு துறைகளில் தாக்கம் செலுத்துகின்றன. பின்நவீனத்துவம் சார்ந்த உரையாடல்களில் ஃபூக்கோ குறிப்பிடத்தக்க ஒருவர். இவர் ஒழுங்கமைப்பு, அதிகாரம், அறிவு, பாலியல் முதலியவை குறித்த நுண் அரசியல் ஆய்வுகளின் வாயிலாகப் பெரிதும் அறியப்படுகிறார். குறிப்பாக அதிகாரத்தையும் அதன் முறைமைப்படுத்தலையும் குறித்த சிக்கல்கள் பற்றி ஆராய்ந்தார்.  

பின்நவீனத்துவராகப் ஃபூக்கோ அறியப்படுகின்ற போதிலும் ஆரம்பத்தில் பின்-அமைப்பியலாளராகவே அறியப்பட்டார்.  

அரசியல் ரீதியாக இவர் ஈரானியப் புரட்சியையும் ஆதரித்தார். இதே வேளை ஃபூக்கோ பாலசுத்தீனப் போராட்டம் தொடர்பாக மௌனம் காத்ததாக எட்வேர்ட் சைட் குறிப்பிடுகின்றார்.  

## இவரது சில நூல்கள்
- *Madness and Civilisation*
- *Archaelogy of Knowledge*
- *Disipline & Punish: the Origin of Prison*
# விக்கிப்பீடியா:ஆண்டு நிறைவுகள்/பெப்பிரவரி 1


**பெப்ரவரி 1**:  
- 1814 &ndash; பிலிப்பீன்சில் மயோன் எரிமலை வெடித்ததில் 1,200 பேர் உயிரிழந்தனர்.
- 1832 &ndash; ஆசியாவின் முதலாவது அஞ்சல் வண்டி சேவை இலங்கையில் கண்டியில் ஆரம்பமாகியது.
- 1918 &ndash; உருசியா ஜூலியன் நாட்காட்டியில் இருந்து கிரிகோரியன் நாட்காட்டிக்கு மாறியது.
- 1946 &ndash; நோர்வேயின் திறிகுவே இலீ ஐக்கிய நாடுகள் சபையின் முதலாவது பொதுச் செயலராகத் தெரிவு செய்யப்பட்டார்.
- 1979 &ndash; 15 ஆண்டுகள் நாடு கடந்த நிலையில் வாழ்ந்த ஈரானின் மதத்தலைவர் அயத்தொல்லா கொமெய்னி தெகுரான் திரும்பினார்.
- 1992 &ndash; போபால் பேரழிவு: யூனியன் கார்பைட்டின் முன்னாள் முதன்மைச் செயலர் வாரன் அண்டர்சன் ஒரு தலைமறைவான குற்றவாளி என போபால் நீதிமன்றம் அறிவித்தது.
- 2003 &ndash; கொலம்பியா விண்ணோடம் பூமியின் வளிமண்டலத்தினுள் வெடித்துச் சிதறியதில் இந்திய விண்வெளி வீராங்கனை **கல்பனா சாவ்லா** (படம்) உட்பட ஏழு பேர் உயிரிழந்தனர்.
**பம்மல் சம்பந்த முதலியார்** (பி.&nbsp;1873) **மீனாட்சிசுந்தரம் பிள்ளை** (இ.&nbsp;1876) **ஏ. நாராயணன்** (இ.&nbsp;1939)
# பெப்ரவரி 2007

**பெப்ரவரி 2007** 2007 ஆம் ஆண்டின் இரண்டாவது மாதமாகும். இம்மாதம் ஒரு வியாழக் கிழமை ஆரம்பமாகி 28 நாட்களின் பின்னர் ஒரு புதன் கிழமை முடிவடையும்.  

## நிகழ்வுகள்
- பெப்ரவரி 1:
  - தைப்பூசத் திருவிழா
  - வடலூர் இராமலிங்க அடிகள் குருபூசை
- பெப்ரவரி 3 - அறிஞர் அண்ணா நினைவு நாள்

## செய்தித் தொகுப்பு

- பெப்ரவரி 16, 2007: 2000 ஆம் ஆண்டில் தர்மபுரி பேருந்து தீவைப்பு சம்பவத்தில் மூன்று மாணவிகளை உயிருடன் எரித்துக் கொலை செய்த அ.தி.மு.க. பிரமுகர்கள் மூவருக்கு தூக்குத்தண்டனயும் மேலும் 25 பேருக்கு 7 ஆண்டுகள் சிறைத்தண்டனையும் வழங்கித் தீர்ப்பளிக்கப்பட்டது.

- பெப்ரவரி 11, 2007: இங்கிலாந்து அணி முக்கியமான ஒரு-நாள் சர்வதேச கிரிக்கெட் போட்டித் தொடர் வெற்றியை 1997 ஆண்டுக்குப் பின் முதற்தடவையாக வெளிநாடொன்றில் வென்றுள்ளது. சிட்னியில் ஆஸ்திரேலியா அணிக்கெதிரான இறுதிப்போட்டியில் 34 ஓட்டங்கள் வித்தியாசத்தில் இங்கிலாந்து வெற்றி பெற்றது.
# திருக்கடையூர் அமிர்தகடேசுவரர் கோயில்



**திருக்கடையூர் அமிர்தகடேசுவரர் கோயில்** (*Amritaghateswarar-Abirami Temple*) என்பது சம்பந்தர், அப்பர், சுந்தரர் ஆகிய மூவராலும் தேவாரப் பாடல் பெற்ற தலங்களில் காவிரி தென்கரைத் தலங்களில் 47ஆவது சிவத்தலம் ஆகும். அமிர்தமே லிங்கமாக அமைந்துள்ளதாகக் கூறப்படுகிறது. அட்டவீரட்டத் தலங்களில் ஒன்றான இது குங்கிலியக்கலய நாயனார், காரி நாயனார் வாழ்ந்த தலம். அபிராமி அந்தாதி பாடப்பட்டதும் இத்தலத்திலேயாகும். இத்தலத்தில் இறைவன் மார்க்கண்டேயருக்காக எமனை உதைத்தருளினார் என்பது தொன்நம்பிக்கை  

## அமைவிடம்
இத்தலம் மயிலாடுதுறை மாவட்டத்தில் அமைந்துள்ளது. மயிலாடுதுறை–தரங்கம்பாடி சாலை மார்க்கத்தில் மயிலாடுதுறையில் இருந்து 23 கி.மி. தூரத்தில் திருக்கடையூர் இருக்கிறது. சீர்காழியில் இருந்து சுமார் 30 கி.மி. தொலைவில் சீர்காழி–நாகப்பட்டினம் சாலை வழியில் இத்தலம் உள்ளது.  

## இறைவன், இறைவி
- இக்கோயிலில் உள்ள இறைவன் அமிர்தகடேசுவரர், இறைவி அபிராமி தேவி.
- மேலும் இத்திருத்தலத்தில் இறைவி அபிராமி தேவி என்ற பெயரால் வணங்கபடுகிறாள்.
- அதற்கு உதாரணமாக மற்ற திருத்தலத்தில் இறைவி " வல்லி ", " அம்மன் " போன்று அல்லாமல் கன்னியாஸ்திரியாக " அபிராமி தேவி " ஆக அபிராம பட்டர் அருள்கினங்க சரஸ்வதி தேவியின் ஞானசொருப நிலையில் காட்சியளிக்கிறாள்.
- அதனால் இத்தல இறைவியான " அபிராமி தேவி " வணங்குவதன் மூலம் உயர் ஞானம், கல்வி மேலான அறிவு சார் வழிபாட்டிற்கு உகந்த இறைவியாக அருள் பாலித்து வணங்க செய்கிறாள்.

## வழிபட்டோர்
அகத்தியர், புலஸ்தியர், துர்க்கை, வாசுகி, பூமி தேவி முதலானோர் வழிபட்ட திருத்தலம்.  
மார்க்கண்டேயர் வழிபட்ட சிவத்தலங்களுள் இத்தலம் 108 வதாகவும், அருகிலுள்ள திருக்கடவூர் மயானம் 107 வதாகவும் அமைகின்றன.  

## தல வரலாறு மற்றும் இறைவனின் சாதனைகள்

- இத்தலத்தில் மார்க்கண்டேயனின் ஆயுட்காலம் நிறைவடைய அவனது உயிரை பறிக்கும் பொருட்டு வந்த கலனை (இஎமன்) பாசக்கயிற்றால் துரத்த உடனே மார்க்கண்டேயன் சிவபெருமானான அமிர்தலிங்கத்தை கட்டி அனைத்து கொள்ள இயமனின் பாசக்கயிறு சிவபெருமானின் லிங்கத்தின் மீது விழ கோபமுற்ற சிவன் உருவமாக வடிவெடுத்து இயமனை தனது காலால் உதைத்து நெற்றி கண்ணில் எறித்து அவனை கொன்றுவிட அதன் பிறகு மார்கண்டேயன் உயிர் நீடித்தான் என்பது இத்தல வரலாறும் இறைவனின் சாதனை ஆகும்,
- அதனாலே இத்தலத்தில் மணிவிழா, பவளவிழா, சதாபிஷேகம் ஆகிய விழாக்களை பக்தர்கள் கொண்டாடுகின்றனர்.
- மேலும் இங்கு நவக்கிரக சந்நிதி இல்லாதது சிறப்பாகக் கூறப்படுகிறது.
# அல் ஐன்



**அல் எயின்**, ஐக்கிய அரபு அமீரகத்தில் உள்ள ஒரு நகரமாகும். நாட்டின் பெரிய அமீரகமான அபுதாபியில் அமைந்துள்ள இந்நகரம் ஐக்கிய அரபு அமீரகத்தின் நான்காவது பெரிய நகரமாகும். 2005 ஆம் ஆண்டில் கணிக்கப்பட்டபடி இதன் மக்கள் தொகை 421,948 ஆகும். இது ஓமான் நாட்டுடனான எல்லையில் அமைந்துள்ளது. நாட்டின் ஏனைய முக்கிய நகரங்களைப் போல அல் எயின், ஒரு கரையோர நகரம் அல்ல. கடற்கரையிலிருந்து இது தொலைவில் அமைந்துள்ளது. கடற்கரையோர நகரங்களான அபுதாபி, துபாய் ஆகிய நகரங்களில் இருந்து ஏறத்தாழ ஒரேயளவு தொலைவில் (150 கி.மீ.) அமைந்துள்ள அல் எயின், அவ்விரு நகரங்களுடனும் ஒரு சமபக்க முக்கோணத்தை ஆக்குகின்றது.  

## வரலாறு

பாலைவனச் சோலையான இப்பகுதி, முற்காலத்தில் *புரெய்மி* (Buraimi) என அழைக்கப்பட்டது. தொடர்ச்சியாக 4000 ஆண்டுகளுக்கு மேல் மக்கள் வாழ்ந்த இடமாக இருந்து வந்திருப்பதாகக் கூறப்படும் இது, நாட்டின் கலாச்சாரப் பாரம்பரியத்தின் மையமாகவும் கருதப்படுகின்றது. ஐக்கிய அரபு அமீரகத்தின் முதலாவது ஜனாதிபதியான ஷேக் ஸயத் பின் சுல்தான் அல் நஹ்யான் அவர்களின் பிறப்பிடமும் இதுவே. இன்று, அல் எயின் நகரத்தோடு சேர்ந்து, ஓமானின் எல்லைக்குள் அமைந்திருக்கும் நகரப்பகுதியே *புரெய்மி* என்று அழைக்கப்பட்டு வருகின்றது.  

அல் எயினில் பல நீரூற்றுக்கள் அமைந்துள்ளன. இதனால்தான், முற்காலத்திலும் மக்கள் வாழ்வதற்குரிய இடமாக இது திகழ்ந்தது.
# கிளிநொச்சித் தாக்குதல், 1998


**கிளிநொச்சிநகர் மீதான தாக்குதல் - 1998** என்பது இலங்கையில் வன்னிப் பெருநிலப்பரப்பிலிருக்கும் கிளிநொச்சி நகரத்தில் நிலைகொண்டிருந்த சிறி லங்கா இராணுவத்திடமிருந்து அந்நகரைக் கைப்பற்றவென விடுதலைப்புலிகளால் நடத்தப்பட்ட ஓர் இராணுவ நடவடிக்கையாகும்.  

## பின்னணி

- 1996 இன் இறுதிப்பகுதியில் கிளிநொச்சி நகரம் விடுதலைப்புலிகளிடமிருந்து இலங்கை இராணுவத்தினரால் கைப்பற்றப்பட்டது.
- 1997 மே இல் தொடங்கிய ஜெயசிக்குறு இராணுவ நடவடிக்கை தன் இலக்கை அடையாமல் தொடர்ந்துகொண்டிருந்தது.
- "1998 பெப்ரவரி 4ஆம் திகதி ஜெயசிக்குறு இராணுவம் கிளிநொச்சியை அடையும்; தெற்கிலிருந்து யாழ்ப்பாணத்துக்குத் தரைவழிப்பாதை அமைக்கப்படும்" என்று அப்போதைய பிரதிப் பாதுகாப்பு அமைச்சர் அனுருத்த ரத்வத்தை உறுதியளித்திருந்தார். கடும்போர் வன்னியில் நடந்துகொண்டிருந்தது. பெப்ரவரி நாலாம் நாள் இலங்கை தனது சுதந்திர தினத்தைக் கொண்டாட ஆயத்தமாகிக்கொண்டிருந்தது.
- சில நாட்களுக்கு முன்னர்தான் சுதந்திரதினக் கொண்டாட்டம் நடத்தப்படவிருந்த கண்டி தலதா மாளிகை குண்டுத் தாக்குதலுக்குள்ளாகியிருந்தது. அந்த நேரத்தில் ஜெயசிக்குறு படையினர் தொடர்பை ஏற்படுத்தவேண்டிய இறுதி இலக்கான கிளிநொச்சியைக் கைப்பற்றும் நோக்கில் புலிகளால் தாக்குதல் தொடுக்கப்பட்டது.

## தாக்குதல்
பெப்ரவரி 1, 1998 அன்று அதிகாலை கிளிநொச்சி நகரம் மீதான புலிகளின் தாக்குதல் தொடங்கியது. கிளிநொச்சிக் களத்துக்கு உறுதுணையாக இராணுவத்தினரின் பின்தளங்களில் பெருமெடுப்பில் கரும்புலித் தாக்குதலும் நடத்தப்பட்டது. தொடக்கத்தில் பல பகுதிகள் வெற்றிகரமாகக் கைப்பற்றப்பட்டன. ஆனால் அன்று மாலை நிலைமை புலிகளுக்குப் பாதகமாகியது. புலிகளால் கைப்பற்றப்பட்ட சில பகுதிகளை இராணுவம் மீளக் கைப்பற்றிக் கொண்டது. தமது தரப்பில் இழப்புக்கள் அதிகமாகவே, புதிய களமுனைகளைத் திறக்காமல், கைப்பற்றப்பட்ட பகுதிகளைத் தக்கவைத்துக்கொண்டு தமது நடவடிக்கையை நிறுத்திக்கொண்டனர் புலிகள்.  

சமநேரத்தில் பின்னணித் தளமான ஆனையிறவு ஆட்லறித் தளங்கள் மீது கரும்புலிகள் தாக்குதல் நடத்தினர். மூன்று வெவ்வேறு இலக்குகள் மீது மூன்று அணிகளாகப் பிரிந்து அவர்கள் தாக்குதல் நடத்தினர். இத்தாக்குதல்களும் எதிர்பாராத விதத்தில் தோல்வியிலேயே முடிந்தன.  

இவ்வணிகளில் சென்ற பதினொரு கரும்புலி வீரர்கள் சாவடைந்தனர். அவர்களின் பெயர் விவரம் வருமாறு:  
- கரும்புலி லெப்.கேணல் சுபேசன்
- கரும்புலி மேஜர் குமுதன்
- கரும்புலி மேஜர் ஜெயராணி
- கரும்புலி மேஜர் மங்கை
- கரும்புலி மேஜர் ஆஷா
- கரும்புலி கப்டன் குமரேஸ்
- கரும்புலி கப்டன் நளாயினி
- கரும்புலி கப்டன் செங்கதிர்
- கரும்புலி கப்டன் உமையாள்
- கரும்புலி கப்டன் நளா
- கரும்புலி கப்டன் இந்து
- கரும்புலி கப்டன் தனா

கிளிநொச்சிக் களத்தில் ஒரு களமுனையில் வெடிமருந்து நிரப்பிய வாகனம் மூலம் கரும்புலித் தாக்குதல் நடத்தத் திட்டமிடப்பட்டிருந்தது. அந்த வாகனமும் இலக்கை அடைந்து வெடிக்கவில்லை. அவ்வாகனத்தைச் செலுத்திச் சென்ற கரும்புலி கப்டன் நெடியோன், கரும்புலி கப்டன் அருண் ஆகியோர் சாவடைந்தனர்.  

எதிர்பார்த்தது போல் வெற்றியில்லாவிட்டாலும் முக்கியமான சில பகுதிகள் இந்நடவடிக்கையில் கைப்பற்றப்பட்டிருந்தன. அவ்வாண்டின் செப்டம்பரில் ஓயாத அலைகள் - 2 நடவடிக்கை மூலம் கிளிநொச்சி நகரை முற்றாகக் கைப்பற்றினர் புலிகள்.
# விக்கிப்பீடியா:ஆண்டு நிறைவுகள்/பெப்பிரவரி 2


**பெப்ரவரி 2**:  
- 1868 &ndash; சப்பானியப் பேரரசு ஆதரவுப் படைகள் ஒசாக்கா கோட்டையை தோக்குகாவா படைகளிடம் இருந்து கைப்பற்றி அதனை எரித்து சாம்பலாக்கின.
- 1901 &ndash; விக்டோரியா மகாராணியின் இறுதி நிகழ்வுகள் இடம்பெற்றன.
- 1943 &ndash; இரண்டாம் உலகப் போர்: **ஸ்டாலின்கிராட் போரின்** (படம்) பின்னர் கடைசி செருமனியப் படைகள் சோவியத் ஒன்றியத்திடம் சரணடைந்தன. 91,000 பேர் உயிருடன் பிடிக்கப்பட்டனர்.
- 1971 &ndash; உகாண்டாவில் ஒரு வாரத்தின் முன்னர் இடம்பெற்ற இராணுவப் புரட்சியின் பின்னர் இடி அமீன் அரசுத்தலைவராகத் தன்னை அறிவித்தார்.
- 1989 &ndash; ஆப்கான் சோவியத் போர்: ஒன்பது ஆண்டு கால முற்றுகையின் பின்னர் கடைசி உருசியப் படைகள் ஆப்கானித்தானில் இருந்து வெளியேறின.
- 1990 &ndash; தென்னாபிரிக்காவின் இனவொதுக்கல்: தென்னாப்பிரிக்க அரசுத்தலைவர் பிரடெரிக் வில்லியம் டி கிளர்க் ஆபிரிக்க தேசிய காங்கிரஸ் கட்சியின் தடையை நீக்குவதாகவும், நெல்சன் மண்டேலாவை சிறையில் இருந்து விடுவிக்கவிருப்பதாகவும் நாடாளுமன்றத்தில் அறிவித்தார்.
**பா. வே. மாணிக்க நாயக்கர்** (பி.&nbsp;1871) **வெ. அ. சுந்தரம்** (பி.&nbsp;1896) **மு. இராகவையங்கார்** (இ.&nbsp;1960)
# தீர்வை

பொருளியல் தொடர்பில், **தீர்வை** என்பது, வருமானம் ஈட்டுவதற்காக நாடொன்றினால் விதிக்கப்படுகின்ற ஒரு வகை வரி ஆகும். இது பொதுவாக ஏற்றுமதி, இறக்குமதி ஆகியவை தொடர்பில் விதிக்கப்படுகின்றது. இவற்றையே சுங்கத் தீர்வை எனக் குறிப்பிடுகின்றனர். தீர்வை வருமானம் ஈட்டுவதற்காக விதிக்கப்படுவது ஆயினும், வேறு சில இலக்குகளை அடைவதற்காகவும் தீர்வையைப் பயன்படுத்துவது உண்டு. குறிப்பிட்ட பொருட்களின் ஏற்றுமதியையோ இறக்குமதியையோ கட்டுப்படுத்தல், உள்ளூர் உற்பத்திகளுக்கு ஊக்கம் கொடுத்தல், நாட்டின் கல்வி, தொழில்துறை போன்ற துறைகளின் வளர்ச்சியை ஊக்குவிப்பதற்காக அவசியமான பொருட்களின் இறக்குமதியை ஊக்குவித்தல் போன்ற தேவைகளுக்காக குறிப்பிட்ட சில பொருட்கள் மீதான தீர்வைகளைக் குறைப்பதும், கூட்டுவதும் உண்டு. பல வளர்முக நாடுகள் ஆடம்பரப் பொருட்கள் மீது கூடிய தீர்வைகளை விதிப்பதன் மூலம் நாட்டுக்கு மிகத் தேவையான அந்நியச் செலவாணி விரயத்தைக் கட்டுப்படுத்த முயல்கின்றன.  

## சுங்கத் தீர்வை
பன்னாட்டு வணிகத்தில், ஏற்றிமதி, இறக்குமதி என்பன தொடர்பில் விதிக்கப்படுகின்ற மறைமுக வரியே "சுங்கத்தீர்வை". பொருளியல் அடிப்படையில், சுங்கவரியும் ஒரு நுகர்வு வரி ஆகும். பிற நாடுகளில் இருந்து இறக்குமதி செய்யப்படும் பொருட்களுக்கு விதிக்கப்படும் தீர்வை இறக்குமதித் தீவை எனப்படும். அதேபோல, வெளிநாட்டுக்கு ஏற்றுமதி செய்யப்படும் பொருள்கள் மீதான தீர்வை ஏற்றுமதித் தீர்வை ஆகும். துறைமுகங்களிலும், வானூர்தி நிலையங்களிலும் அமைந்துள்ள சுங்க அலுவலகங்களில் ஏற்றுமதி அல்லது இறக்குமதி செய்யப்படும் பொருட்களைச் சோதனை செய்து தீர்வை அறவிடப்படுகிறது.  

### சுங்கத்தீர்வை கணிப்பு
பெறுமானத்தின் அடிப்படையில் தீர்வை விதிக்கப்படும் பொருள்களுக்கான தீர்வை மதிப்பிடத்தக்க பெறுமானத்தின் அடிப்படையில் கணிக்கப்படுகிறது. சில வேளைகளில், ஒத்திசைந்த சுங்கத் தீர்வை முறையின் அடிப்படையில் தீர்வை கணிக்கப்படுவது உண்டு. இல்லாவிட்டால், தீர்வை கணிப்பதற்குப் பொருட்களின் பரிமாற்றத்துக்குரிய பெறுமானம் அடிப்படையாக அமைகிறது.
# கட்டற்ற வணிகம்

**கட்டற்ற வணிகம்** அல்லது **சுதந்திர வர்த்தகம்** என்பது ஒரு *சந்தை மாதிரி* (market model) ஆகும். இது, நாடுகளிடையேயான பொருட்கள் மற்றும் சேவைகள் தொடர்பான வணிகம், வரி மற்றும் வரியற்ற வேறு தடைகள் போன்ற அரசாங்கக் கட்டுப்பாடுகளால் பாதிக்கப்படாமல் நடைபெறுவதைக் குறிக்கும். ஒரு பகுதி பொருளியல் பகுப்பாவாய்வாளர்கள், கட்டற்ற வணிகம், சம்பந்தப்படுகின்ற இரு பகுதியினருக்கும் இலாபகரமானது என்றும், இதன் சாதக விளைவுகள், பாதக விளைவுகளிலும் அதிகம் என்றும் வாதிடுகிறார்கள். உலகமயமாக்கத்துக்கு எதிரானவர்களும், தொழிலாளர் நலன் குறித்த பரப்புரையாளர்களும் பல்வேறு பிரச்சினைகளை எடுத்துக்காட்டி இதனை எதிர்க்கின்றனர்.  

கட்டற்ற வணிகம் என்பது பொருளியல், அரசாங்கம் ஆகியவை தொடர்பான ஒரு கருத்துருவாகும். இது பின்வருவனவற்றை உள்ளடக்கியுள்ளது:  

- தீர்வைகள் மற்றும் வேறு தடைகள் அற்றமுறையில் பொருட்களின் அனைத்துலக வணிகம்
- தீர்வைகள் மற்றும் வேறு தடைகள் அற்றமுறையில் சேவைகளின் அனைத்துலக வணிகம்
- உள்ளூரைச் சேர்ந்த நிறுவனங்கள், மக்கள் அல்லது உற்பத்திக் காரணிகளுக்கு வெளிநாட்டைச் சேர்ந்தவற்றைவிட சாதகமான நிலைமைகளை வழங்கும் கொள்கைகள் (வரிகள், மானியங்கள், சட்ட விதிகள் என்பன) இல்லாமல் இருத்தல்.

இத்துடன் தொடர்புடைய ஆனால் வேறுபட்ட கருத்துருக்கள்:  

- தொழிலாளர்கள் சுதந்திரமாக நாடுகளிடையே சென்று வருதல்
- மூலதனம் சுதந்திரமாக நாடுகளிடையே சென்று வருதல்

## கட்டற்ற வணிகத்தின் வரலாறு

கட்டற்ற வணிகத்தின் வரலாறு, திறந்த சந்தை (open market) வாய்ப்புக்களை நோக்காகக் கொண்ட அனைத்துலக வணிகத்தின் வரலாறு ஆகும்.  

வரலாற்றில், வளம் பெற்றுச் செழித்திருந்த பல்வேறு பண்பாடுகளும், வணிகத்தில் ஈடுபட்டிருந்தது அறிந்ததே. இந்த வரலாறுகளின் அடிப்படையில், காலப்போக்கில் கட்டற்ற வணிகத்தின் நன்மைகள் பற்றிய கொள்கைகள் வளர்ச்சியடைய ஆரம்பித்தன. இக் கொள்கைகள், தற்காலத்தின் நவீன கல்விசார்ந்த நோக்கில் வளர்ந்தது, இங்கிலாந்தினதும், பரந்த அடிப்படையில் முழு ஐரோப்பாவினதும் வணிகப் பண்பாட்டின் கடந்த அடிப்படையிலேயே ஆகும். கட்டற்ற வணிகக் கொள்கைகளுக்கு எதிரான வணிகவாதக் (mercantilism) கொள்கைகள், 1500 களில், ஐரோப்பாவில் உருவாகிப் பல உருவங்களில் இன்றுவரை நிலைத்து உள்ளன. வணிகவாத்தத்துக்கு எதிரான தொடக்ககாலக் கட்டற்ற வணிகக் கொள்கைகள், டேவிட் ரிக்கார்டோ, ஆடம் சிமித் என்பவர்களால் முன்வைக்கப்பட்டன. சில பண்பாடுகள் வளம் மிக்கவையாக இருந்ததற்குக் காரணம் வணிகமே என்னும் வாதத்தைக் கட்டற்ற வணிகக் கொள்கையாளர்கள் முவைத்தனர். எடுத்துக்காட்டாக, மத்தியதரைக் கடல் பண்பாடுகளான எகிப்து, கிரீஸ், ரோம் என்பன மட்டுமன்றி, வங்காளமும், சீனாவும் கூடச் செழிப்புப் பெற்றிருந்ததற்குக் காரணம் வணிகமே என்று ஆடம் சிமித் எடுத்துக் காட்டினார்.  

கட்டற்ற வணிகத்தை பிரெஞ்சு சொல்லான Laissez faire எனவும் அழைப்பர். பிரெஞ்சு மன்னன் 14ம் லூயி காலத்தில், அவன் பிரதமர் வாணிகர்களை 'உஙளை எப்படி கட்டுக்குள் வைப்பது' என கேட்டாராம்; அதற்கு வாணிகர்கள் 'எங்களை சும்மா விடுங்கள்' - பிரெஞ்சில் Laissez faire - என சொன்னார்களாம். அதனால் Laissez faire என்ற பெயரும் நிலைத்துவிட்டது.  

கடந்த நூற்றாண்டுகளில், கட்டற்ற வணிகக் கொள்கைகள், வணிகவாதம், பொதுவுடைமைவாதம் (communism) மற்றும் பலவிதமான கொள்கைகளுடன் கொள்கைப் போராட்டம் நடத்தின. அபினிப் போர்கள் (Opium Wars), பல குடியேற்றவாதப் போர்கள் உட்பட ஏராளமான போர்கள், முக்கியமாக வணிகத்தை அடிப்படையாகக் கொண்டே நடைபெற்றன.  

எல்லா வளர்ச்சியடைந்த நாடுகளும் பாதுகாப்புவாதக் கொள்கைகளைக் கைக்கொண்டிருந்தன எனினும், செல்வப் பெருகியபோது இக் கொள்கைகளைப் பெரும்பாலும் தளர்த்திக்கொண்டன.
# அபினி



**அபின்** என்பது போதையூட்டுகிற, வலிநீக்கி மருந்துப்பொருள் ஆகும். இது அபினிச் செடியில் (Papaver somniferum L. (paeoniflorum) இருந்து பெறப்படுகின்றது. ஓபியம் எனப்படும் அபினிச் செடியை தமிழில் கசகசாச் செடி எனப்படுகிறது. மேலும் *கம்புகம்* என்னும் பெயராலும் அறியப்படுகிறது.  

அபின் வலிமையான போதையூட்டும் இயல்பு கொண்டது. இதிலுள்ள சேர்பொருட்களும், இதிலிருந்து பெறப்படும் பொருட்களும், வலி நீக்கிகளாகப் பயன்படுகின்றன. இதனால், சட்டத்துக்கு அமைவான அபினி உற்பத்தி, ஐக்கிய நாடுகள் அமைப்பினதும், வேறு அனைத்துலக ஒப்பந்தங்களினாலும் கட்டுப்படுத்தப்படுவதுடன், தனிப்பட்ட நாடுகளின் சட்ட அமுலாக்க அமைப்புக்களின் கடுமையான கண்காணிப்புக்கும் உட்படுகின்றது.  

## இதனையும் காண்க
- அபின் பாவனை அடிப்படையில் நாடுகளின் பட்டியல்
# கட்டற்ற வணிக வலயம்

**கட்டற்ற வணிக வலயம்** அல்லது **சுதந்திர வர்த்தக வலயம்** என்பது ஒரு நாட்டில், தீர்வைகள், கோட்டாக்கள் முதலியவை இல்லாததாகவும், அதிகார நடைமுறைச் சிக்கல்கள் குறைவானதாகவும் இருக்கும்படி குறித்து ஒதுக்கப்பட்ட ஒரு பகுதியாகும். இத்தகைய ஒழுங்குகள் அங்கே வணிகச் செயற்பாடுகளில் ஈடுபடுவதற்காக அவர்களைக் கவர்வதற்கான வழிமுறைகளாகும். கட்டற்ற வணிக வலயம் என்பதை மூலப்பொருட்களையும், கூறுகளையும் இறக்குமதி செய்து, உற்பத்திப் பொருட்களை ஏற்றுமதி செய்கின்ற உழைப்புச் செறிவுள்ள உற்பத்தி மையங்கள் என வரையறுக்கலாம்.  

பெரும்பாலான கட்டற்ற வணிக வலயங்கள் வளர்ந்துவரும் நாடுகளிலேயே அமைந்துள்ளன. இவை, அந் நாடுகளின் வழக்கமான வணிகத் தடைகள் நடைமுறையில் இல்லாததும், அங்கே வணிக நடவடிக்கைகளை மேற்கொள்ளும் நிறுவனங்களைக் கவர ஊக்கச் சலுகைகளை வழங்குவதுமான சிறப்பு வலயங்களாக இருக்கின்றன. அதிகார நடைமுறைகளை இலகுவாக்கும் பொருட்டு இவ் வலயங்கள், தனியான நிர்வாக அமைப்புக்களைக் கொண்டிருப்பது வழக்கம். இத்தகைய வலயங்கள் பொதுவாக துறைமுகங்கள், விமான நிலையங்கள் போன்றவற்றுக்கு அருகிலேயே அமைகின்றன. இவற்றை குறிப்பிட்ட நாட்டின் வளர்ச்சி குறைந்த பகுதிகளில் அமைப்பதும் உண்டு. மக்களைக் கவர்ந்திழுத்து அப்பகுதிகளின் பொருளாதார வளர்ச்சியைத் தூண்டும் நோக்கிலேயே இவ்வாறான அமைவிடங்கள் தெரிவு செய்யப்படுகின்றன. பெரும்பாலும் பன்னாட்டு நிறுவனங்களே இவ் வலயங்களில் தொழிற்சாலைகளை நிறுவிப் பொருட்களை வேறு நாடுகளுக்கு ஏற்றுமதி செய்கின்றன.  

2002 ஆம் ஆண்டில், 116 நாடுகளிலுள்ள, சுமார் 3000 கட்டற்ற வணிக வலயங்களில் அமைந்த, உடுபுடவைகள், காலணிகள், மின்னணுச் சாதனங்கள், விளையாட்டுப் பொருட்கள் போன்றவை உற்பத்தி செய்யும் தொழிற்சாலைகளில் 430 இலட்சத்துக்கும் மேற்பட்ட தொழிலாளர்கள் பணிபுரிந்தனர். கட்டற்ற வணிக வலயங்களின் முக்கிய நோக்கம், வெளிநாட்டு நாணயமாற்றுச் சம்பாத்தியத்தை மேம்படுத்துவதும், ஏற்றுமதியை நோக்கமாகக் கொண்ட தொழில்களை வளர்ப்பதும், உள்நாட்டவருக்கு வேலை வாய்ப்புக்களை உருவாக்குவதும் ஆகும்.  

## கட்டற்ற வணிக வலயங்கள்

- ஜெபல் அலி கட்டற்ற வணிக வலயம்
# விக்கிப்பீடியா:ஆண்டு நிறைவுகள்/பெப்பிரவரி 3


**பெப்ரவரி 3**:  
- 1509 &ndash; இந்தியாவில் தியூ என்ற இடத்தில் இடம்பெற்ற சமரில் உதுமானிய, வெனிசு, குசராத்து, சமோரின் கூட்டுப் படைகளை போர்த்துக்கீசக் கடற்படை வென்றது.
- 1870 &ndash; ஐக்கிய அமெரிக்காவில் அனைத்து இன ஆண்களுக்கும் வாக்களிக்கும் உரிமை வழங்கப்பட்டது.
- 1894 &ndash; யாழ்ப்பாணத்தின் பல இடங்களிலும் நிலநடுக்கம் உணரப்பட்டது.
- 1945 &ndash; இரண்டாம் உலகப் போர்: ஐக்கிய அமெரிக்காவின் 1,000 விமானங்கள் பெர்லின் மீது குண்டுகளை வீசின. 2,500 முதல் 3,000 வரையானோர் கொல்லப்பட்டனர்.
- 1966 &ndash; சோவியத் விண்கலம் **லூனா 9** (படம்) சந்திரனில் தரையிறங்கிய முதலாவது விண்கலம் என்ற பெருமையைப் பெற்றது.
- 1998 &ndash; தம்பலகாமம் படுகொலைகள்: இலங்கை, தம்பலகாமம் என்ற கிராமத்தில் ஊர்காவல் படையினரின் சுற்றிவளைப்பின் போது சிறுவர்கள் உட்பட எட்டு தமிழர்கள் சுட்டுக் கொல்லப்பட்டனர்.
**என்றி கிருஷ்ணபிள்ளை** (இ.&nbsp;1900) **மணி கிருஷ்ணசுவாமி** (பி.&nbsp;1930) **கா. ந. அண்ணாதுரை** (இ.&nbsp;1969)
# விக்கிப்பீடியா:நிர்வாகி தரத்துக்கான வேண்டுகோள்/Kanags

#### Kanags
**வாக்கு நிலவரம்: (6/0/0)**  

**காலம்: 1:24, பெப்ரவரி 2, 2007 முதல் 1:15, பெப்ரவரி 9, 2007 வரை** (அனைத்துலக நேரம்)  

Kanags, கிட்டத்தட்ட ஓராண்டு காலமாக தொடர்ந்து ஆக்கப்பூர்வமான முறையில் விக்கிபீடியாவிற்கு பங்களித்து வருகிறார். தள பராமரிப்பிலும் ஆர்வம் காட்டுகிறார். அவருக்கு நிர்வாக அணுக்கம் தருவது அவருடைய தள பராமரிப்புப் பணிகளை எளிமையாக்க உதவும் என்பதால், அவரை நிர்வாகியாக்க பரிந்துரைக்கிறேன்--Ravidreams 14:29, 2 பெப்ரவரி 2007 (UTC)  

:நன்றி, இரவி. இந்த நியமனத்தை மகிழ்ச்சியுடன் ஏற்றுக்கொள்கிறேன்.--Kanags 02:34, 3 பெப்ரவரி 2007 (UTC)  

**ஆதரவு** (Support)  
- ரவியின் கருத்தே எனது கருத்தும். தமிழ் விக்கிபீடியாவிலும் தமிழ் வலைப்பதிவுகளிலும் ஓர் முன்னோடியாகத் திகழ்கின்றார். தமிழ் விக்கிபீடியாவின் நம்பிக்கையை பெற்றவர். நிர்வாகப் பொறுப்பு தமிழ் விக்கிபீடியாவின் வளர்ச்சியை முன்னெடுக்கும் என்பதில் எள்ளவும் சந்தேகமில்லை. --Umapathy 14:40, 2 பெப்ரவரி 2007 (UTC)

- அனுபவமும், அறிவும், ஆர்வமும், பொறுப்பும் மிக்க நல்ல ஒரு பயனர். நிச்சியம் த.வி தொடர்ந்து பலமாக இருப்பார். --Natkeeran 15:22, 2 பெப்ரவரி 2007 (UTC)

- தொலைநோக்கும் பொறுப்புணர்வும் மிக்க பயனர். நிச்சயம் நிர்வாகியாக வேண்டியவர். --கோபி 16:03, 2 பெப்ரவரி 2007 (UTC)

- நானறிய கனகு அவர்கள் திருத்தங்கள், தொகுப்புகள் முதலியற்றை மிகச் சிறப்பாகச் செய்பவர்களில் ஒருவர். நிர்வாக அணுக்கம் பெறுவதால் தமிழ் விக்கி பல வழிகளில் பெயன் பெறும். என் ஒப்புதல் தருகிறேன். --செல்வா 17:04, 2 பெப்ரவரி 2007 (UTC)

- ரவியின் கருத்தே எனது கருத்தும்.--Sivakumar <sup>\பேச்சு</sup> 17:55, 2 பெப்ரவரி 2007 (UTC)

**எதிர்ப்பு** (Oppose)  
- 
**நடுநிலை** (Neutral)  
- 

---
Kanags நடைபெற்ற வாக்கெடுப்பின் அடிப்படையில் நிர்வாகி அணுக்கம் செயற்படுத்தப்பட்டுள்ளது. இது தமிழ் விக்கிபீடியாவுக்கான உங்கள் பங்களிப்பை மேலும் பயனுள்ளதாக்க உதவும் என நம்புகிறேன். வாழ்த்துக்கள் கனகு. --Natkeeran 20:23, 9 பெப்ரவரி 2007 (UTC)  

:வாக்களித்த அனைவருக்கும் எனது முதற்கண் நன்றிகளைத் தெரிவித்துக் கொள்கிறேன். என் மீது நம்பிக்கை வைத்து நிர்வாக அணுக்கத்தை வழங்கிய நற்கீரனுக்கு என் நன்றிகள். வருங்காலத்திலும் தொடர்ந்து கூடிய முனைப்புடன் செயல்படுவேன் என உறுதி அளிக்கிறேன்.--Kanags 22:02, 9 பெப்ரவரி 2007 (UTC)
# விக்கிப்பீடியா:நிர்வாகி தரத்துக்கான வேண்டுகோள்/Trengarasu

#### டெரன்ஸ்
**வாக்கு நிலவரம்: (6/0/0)**  

**காலம்: 1:24, பெப்ரவரி 2, 2007 முதல் 1:15, பெப்ரவரி 9, 2007 வரை** (அனைத்துலக நேரம்)  

டெரன்ஸ், தொடர்ந்து ஆக்கப்பூர்வமான முறையில் விக்கிபீடியாவிற்கு பங்களித்து வருகிறார். விக்கி நடைமுறைகள், நுட்பங்கள் புரிந்தவராகவும் இருப்பதோடு தள பராமரிப்பிலும் ஆர்வம் காட்டுகிறார். அவருக்கு நிர்வாக அணுக்கம் தருவது அவருடைய தள பராமரிப்புப் பணிகளை எளிமையாக்க உதவும் என்பதால், அவரை நிர்வாகியாக்க பரிந்துரைக்கிறேன்--Ravidreams 14:29, 2 பெப்ரவரி 2007 (UTC)  

கோபி, இரவி இருவருக்கும் நன்றி.நான் தொடர்ந்து விக்கியில் செயற்பட வாய்ப்புகள் அதிகமாகி விட்டன. அதனால் நிர்வாகி அணுகத்துக்கான வாகெடுபுக்கு நான் சம்மதிக்கிறேன். நான் இன்று முதல் மார்ச் 10 வரை இலங்கைக்குச் செல்கிறேன் அதனல் ஒருமாதமளவுக்கு விக்கியில் பங்களிப்பு குறைவாக அல்லது பூச்சியமாகவே இருக்கும்.--டெரன்ஸ் <sup>\பேச்சு</sup> 12:11, 3 பெப்ரவரி 2007 (UTC)  

**ஆதரவு** (Support)  
- டெரன்ஸ் தகவற் சட்டங்களை உருவாக்குவதில் ஆர்வத்துடன் செயற்படுவதோடு அநாமதேயப் பயனர் மற்றும் விக்கிபீடியாவில் வேண்டத்தகாத மாற்றங்களை கண்காணித்தும் வருகின்றார். நிர்வாகப் பொறுப்பிருந்தால் இந்த வேலைகளை இலகுவாகச் செய்யலாம். பூரண ஆதரவு. --Umapathy 14:38, 2 பெப்ரவரி 2007 (UTC)

- நுட்பம், கட்டுக்கோப்பான செயல்திறன், ஆர்வம் மிக்க பயனர். த.வி. நன்கு புரிந்தவர். அதன் எதிர்கால வளர்ச்சிக்கு மிகவும் உதவக்கூடியவர். நிர்வாக அணுக்கம் இவருக்கு மிகவும் உதவும். --Natkeeran 15:26, 2 பெப்ரவரி 2007 (UTC)

- கட்டுரை உருவாக்கத்தில் நுட்பத்தை இணைப்பதுடன் தரத்தையும் கரூதிற் கொள்ளும் பயனர். அண்மைய மாற்றங்களைத் தொடர்ந்து அவதானித்து வருபவராதலால் நிர்வாகி அணுக்கம் இவருக்கு மிகப் பயன்படும். --கோபி 16:05, 2 பெப்ரவரி 2007 (UTC)

- அமைதியாய், கட்டுப்பாடுடன், தரமான கட்டுரைகள் பல எழுதி கருத்தை கவர்ந்தவர். நிருவாகப் பொறுப்பு ஏற்றுக்கொள்ள இசைந்தது மகிழ்ச்சியூட்டுகிறது. என் ஒப்புதலை அளிக்கிறேன்.--செல்வா 17:17, 2 பெப்ரவரி 2007 (UTC)

- --Sivakumar <sup>\பேச்சு</sup> 17:57, 2 பெப்ரவரி 2007 (UTC)
- --Kanags 02:43, 3 பெப்ரவரி 2007 (UTC)

**எதிர்ப்பு** (Oppose)  
- 
**நடுநிலை** (Neutral)  
- 

---
டெரன்ஸ், பயனர்களின் ஒருமித்த ஆதரவுக்கிணங்க உங்களின் நிர்வாக அணுக்கம் செயற்படுத்தப்பட்டுள்ளது. இது உங்கள் பங்களிப்புகளை எளிமைப்படுத்துவதற்கும் மேலும் முனைப்புடன் செயல்படுவதற்கும் உதவும் என நம்புகிறோம். வாழ்த்துக்கள்.--Ravidreams 20:26, 9 பெப்ரவரி 2007 (UTC)
# வணிகவாதம்


**வணிகவாதம்** அல்லது **வாணிபவாதம்** என்பது, ஒரு நாட்டின் வளம் அதன் மூலதன வழங்கலில் (supply) தங்கியுள்ளது என்றும், உலகம் தழுவிய வணிகத்தின் மொத்த அளவு "மாற்றப்பட முடியாதது" என்றும் கூறுகின்ற ஒரு பொருளியல் கோட்பாடு ஆகும். நாடுகள் சேமித்து வைத்துள்ள விலைமதிப்புள்ள உலோகப் பாளங்களினால் குறிக்கப்படும் மூலதனத்தை, மற்ற நாடுகளினுடனான வணிகச் சமநிலையை சாதகமானதாக வைத்திருப்பதன்மூலம் அதிகரித்துக் கொள்ளலாம். அரசு, இந்த நோக்கங்களை அடைவதற்காக, வரி முதலியவை மூலம், ஏற்றுமதியை ஊக்குவித்தும், இறக்குமதியை குறையச் செய்தும், பங்களிப்புச் செய்யவேண்டும் என வணிகவாதம் பரிந்துரைக்கின்றது. இத்தகைய எண்ணக்கருவின் அடிப்படையில் உருவான பொருளியல் கொள்கை *வணிக முறைமை* (mercantile system) எனப்படுகின்றது.  

தேசிய அரசுகளின் உருவாக்கத்தோடு ஏறத்தாளப் பொருந்தி வந்த நவீனகாலத் தொடக்கத்தின் (16 - 18 ஆம் நூற்றாண்டுகள்) முதன்மையான பொருளியல் சிந்தனைப் போக்காக வணிகவாதம் விளங்கியது. நாடுகள் மட்டத்தில், பொருளாதாரத்தில் குறிப்பிடத்தக்க அளவில் அரசாங்கத் தலையீட்டுக்கும், கட்டுப்பாட்டுக்கும் இது வழிவகுத்தது. இக்காலத்திலேயே பெரும்பாலான நவீன முதலாளித்துவ முறைமைகள் நிலைபெற்றன. அனைத்துலக மட்டத்தில், வணிகவாதம், பல ஐரோப்பியப் போர்களை ஊக்கப்படுத்தியதுடன், கிடைக்கக்கூடிய சந்தை வாய்ப்புக்களுக்காக ஐரோப்பிய வல்லரசுகளைப் போட்டியிட வைத்ததன்மூலம் பேரரசுவாதத்துக்கும் தூபமிட்டது. ஆடம் சிமித் மற்றும் பிற செந்நெறிப் பொருளியலாளர்களின் வாதங்கள், பிரித்தானியப் பேரரசில் சாதகமான தாக்கத்தை உண்டாக்கியதன் காரணமாக, 18 ஆம் நூற்றாண்டின் பிற்பகுதியில் வணிகவாதத்தின் மீதிருந்த நம்பிக்கை குறையத் தொடங்கியது. இன்று அதன் முழுமையான வடிவில் வணிகவாதம் பல பொருளியலாளர்களால் கைவிடப்பட்டுவிட்டது. எனினும், இதன் சில கூறுகளைச் சாதகமாக நோக்குகின்ற பொருளியலாளர்கள் இன்றும் இருக்கவே செய்கின்றனர். இவர்களில் ரவி பத்ரா, ஈம்மொன் ஃபிங்லெட்டன், மைக்கேல் லிண்ட் என்பவர்கள் குறிப்பிடத் தக்கவர்கள் ஆவர்.  

## கோட்பாடு

1500 க்கும் 1750 க்கும் இடையில் இருந்த பொருளியலாளர் அனைவரும் இன்று பொதுவாக வணிகவாதிகள் என்றே கருதப்படுகின்றார்கள். ஆனாலும், இவர்கள் அனைவரும் தாங்கள் ஒரே குறிப்பிட்ட பொருளியல் கோட்பாட்டுக்குப் பங்களிக்கிறோம் என்று கருதவில்லை. 1763 இல் இதற்குப் பெயர் கொடுத்தவர், மார்க்கிஸ் டி மிராபெயோ (Marquis de Mirabeau) என்பவராவார். 1776 இல் ஆடம் சிமித் இதனைப் பிரபலமாக்கினார். உண்மையில், *நாடுகளின் செல்வம்* (The Wealth of Nations) என்னும் தனது நூலில், வணிகவாதிகளுடைய பெரும்பாலான பங்களிப்புக்களை முதன்முதலில் ஒழுங்குபடுத்தியவர் ஆடம் சிமித்தே ஆவார்.  

முழுமையாக நோக்கும்போது வணிகவாதம், ஒரு ஒருங்கிணைவான பொருளியல் கோட்பாடு எனக் கொள்ளமுடியாது. ஆடம் சிமித் செந்நெறிப் பொருளியலுக்குச் செய்ததுபோல, வணிகவாதிகள் எவரும் ஒர் நாட்டின் இலட்சியப் பொருளாதாரம் பற்றிய முழுமையான வணிகவாதக் கருத்துக்களை முன்வைக்கவில்லை. ஆனால், வணிகவாத எழுத்தாளர்கள் பொருளியலின் ஒரு குறிப்பிட்ட பகுதி மீதே கருத்துச் செலுத்தினர். பிற்காலத்தில் வணிகவாதிகள் அல்லாதவர்களே இவர்களது பல்வேறுபட்ட கருத்துக்களைத் தொகுத்து வணிகவாதம் என அழைத்தனர். இதனால், சில அறிஞர்கள் வணிகவாதம் என்னும் கருத்தையே முற்றாக நிராகரிக்கிறார்கள். இது வேறுவேறான விடயங்களுக்குப் போலியான ஒற்றுமைத் தோற்றத்தைக் கொடுக்கிறது என்பது இவர்களது கருத்து.  

## அடிக்குறிப்புகள்
# அஸ்லெப்பியசின் தடி



**அஸ்லெப்பியசின் தடி** (*Rod of Asclepius*) (⚕) என்பது சோதிடத்துடனும், அஸ்லெப்பியஸ் என்ற கிரேக்க கடவுளுடனும், மருந்துகள் மற்றும் சிகிச்சை முறைகளுடனும் தொடர்புடைய பண்டைய கிரேக்கச் சின்னம் ஆகும். இந்தச் சின்னத்தில் ஒரு பாம்பானது தடியொன்றில் படர்ந்து சுற்றிக்கொண்டிருக்கும். குறித்த சின்னத்தின் பெயருக்கான துவக்கம், கிரேக்கப் பழங்கதைகளில் வரும் வைத்தியரும் அப்போலோவின் மகனுமான அஸ்லெப்பியஸ் என்பவரோடு அதிகளவில் தொடர்புடையதாகச் சொல்லப்படுகிறது. அத்தோடு ஹிப்போகிரட்டீஸ், அஸலெப்பியஸை வணங்குபவராக இருந்தார்.  

## சின்னம்
பாம்பு தனது தோலை உரித்து வளரும் பண்பானது வளர்ச்சி, மறுபிறவி போன்றவற்றைக் குறிப்பதால் அஸ்லெப்பியசின் தடியில் பயன்படுத்தப்படுகிறது. இச்சின்னம், உலக சுகாதார நிறுவனம், அமெரிக்க மருத்துவ அமைப்பு, கனேடிய மருத்துவ அமைப்பு, மற்றும் அமெரிக்க கால்நடை மருத்துவ அமைப்பு ஆகியவற்றின் சின்னங்களாகப் பயன்படுத்தப்படுகின்றது.  
## மருத்துவ அடிப்படையிலான விளக்கம்
இச்சின்னத்தில் இருக்கும் பாம்பு உண்மையில் பாம்பு அன்று. தமிழில் நரம்புச் சிலந்தி என அழைக்கப்படும் டிராகன்குலஸ் புழுவே ஆகும். முற்காலத்தில் இப்புழுவை குச்சியைக் கொண்டு எடுப்பர். இதுவே மருத்துவத் துறையைக் குறிக்கும் சின்னம் என்றும் கூறப்படுகிறது.  

## உசாத்துணைகள்

no:Asklepios#Asklepiosstaven
# மூவாற்றுப்புழை



**மூவாற்றுப்புழை** (*Muvattupuzha*) கேரள மாநிலத்தில் புகழ் பெற்ற ஒரு பட்டணமாகும். இது எரணாகுளம் மாநகருக்கு 40 கிலோ மீட்டர் கிழக்குத் திசையில் அமைந்திருக்கிறது. இங்கு சிரிய கிறிஸ்தவர்களும், இந்துக்களும், முஸ்லிம்களும் வசிக்கின்றனர்.  

## மூவாற்றுப்புழை ஆறு

இங்குள்ள மூவாற்றுப் புழை ஆற்றின் காரணமாக மூவாற்றுப்புழை என்ற பெயர் ஏற்பட்டது. மூன்று ஆறுகள் இணைவதால் மூவாறு என்ற பெயர் ஏற்பட்டது. வடக்கு கேரளத்தில் ஆற்றை புழை எனக் கூறுவர். கோதையாறு, காளியாறு, தொடுபுழை ஆறு உள்ளிட்ட ஆறுகள் இப்பகுதியில் இணைகின்றன.  

இந்த இடத்தை திரிவேணி சங்கமம் என்று குறிப்பிடுகின்றனர்.  

## ஊர்கள்
- கோத்தமங்கலம்
- தொடுபுழை
- பெரும்பாவூர்
- கூத்தாட்டுக்குளம்
- பிரவம்
- கோலஞ்சேரி

## பண்பாடு
கிறித்தவர்களின் கலையான மார்க்கங்களி சிறப்பு பெற்றது.  

## ஆலயங்கள்
- வெள்ளூர்குன்னம் சிவன் கோயில்
- புழக்கரைக்காவு அம்மன் கோயில்
- பள்ளிக்காவு பகவதி கோயில்
- மகி சிரிய மலபார் தேவாலயம்
# மணிவாழை



**மணிவாழை** அல்லது **கல்வாழை** எனத் தமிழில் அழைக்கப்படும் (*canna lily*) *கன்னா* வாழை இனத்தில் 10 வகையான பூக்கும் தாவரங்கள் உள்ளன. *கன்னா*, *கன்னாசியே* தாவரக் குடும்பத்திலுள்ள ஒரே சாதியாகும். மணிவாழைகளுக்கு நெருக்கமான வேறு தாவரங்கள், ஸிங்கிபெரேல்ஸ் வரிசையைச் சேர்ந்த இஞ்சிகள், வாழைகள், மராந்தாக்கள், ஹெலிகோனியாக்கள், ஸ்ட்ரெலிட்சியாக்கள் என்பனவாகும்.  

இந்த வகைச் செடிகள் பெரிய கவர்ச்சியான இலைகளைக் கொண்டன. தோட்டக் கலைஞர்கள் பிரகாசமான நிறங்களுடன் கூடிய இவற்றை அலங்காரத் தாவரமாகப் பயன்படுத்துகிறார்கள். அத்துடன் இவை உலகின் முக்கியமான மாப்பொருள் மூலமாகவுள்ள வேளாண்மைப் பயிரும் ஆகும்.
# விக்கிப்பீடியா:ஆண்டு நிறைவுகள்/பெப்பிரவரி 4


**பெப்ரவரி 4**: உலகப் புற்றுநோய் நாள்  
- 1789 &ndash; ஐக்கிய அமெரிக்காவின் முதலாவது அரசுத்தலைவராக சியார்ச் வாசிங்டன் ஏகமனதாகத் தெரிவு செய்யப்பட்டார்.
- 1797 &ndash; எக்குவதோரில் நில நடுக்கம் ஏற்பட்டதில் 40,000 பேர் வரையில் உயிரிழந்தனர்.
- 1945 &ndash; இரண்டாம் உலகப் போர்: பிராங்கிளின் ரூஸ்வெல்ட், வின்ஸ்டன் சேர்ச்சில், ஜோசப் ஸ்டாலின் ஆகிய தலைவர்கள் உக்ரேனில் **யால்ட்டா மாநாட்டில்** (படம்) சந்தித்தனர்.
- 1948 &ndash; இலங்கை பிரித்தானியப் பொதுநலவாயத்தின் கீழ் இலங்கை மேலாட்சி என்ற பெயரில் விடுதலை அடைந்தது.
- 1957 &ndash; இலங்கை விடுதலை நாளை திருகோணமலையில் துக்க நாளாக அனுட்டித்த தமிழ் மக்கள் மீது காவல்துறையினர் சுட்டதில் திருமலை நடராசன் என்ற இளைஞர் கொல்லப்பட்டார். மேலும் பலர் படுகாயமடைந்தனர்.
- 1976 &ndash; குவாத்தமாலா மற்றும் ஒண்டுராசு நிலநடுக்கத்தில் 22,000 பேர் இறந்தனர்.
- 2004 &ndash; மார்க் சக்கர்பெர்க் முகநூல் என்ற சமூக வலைத்தளத்தை ஆரம்பித்தார்.
**வீரமாமுனிவர்** (இ.&nbsp;1747) **பெரி. சுந்தரம்** (பி.&nbsp;1957) **மே. வீ. வேணுகோபாலப் பிள்ளை** (இ.&nbsp;1985)
# தமிழ்த் திரைப்படங்களின் பட்டியல், 1981



1981 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. அலைகள் ஓய்வதில்லை
1. அந்த 7 நாட்கள்
1. அமரகாவியம்
1. அன்புள்ள அத்தான்
1. அன்று முதல் இன்று வரை
1. அந்தி மயக்கம்
1. அஞ்சாத நெஞ்சங்கள்
1. அர்த்தங்கள் ஆயிரம்
1. அரும்புகள்
1. அவளும் தாயானாள்
1. அவசரக்காரி
1. ஆணிவேர்
1. ஆராதனை
1. ஆடுகள் நனைகின்றன
1. இன்று போய் நாளை வா
1. இரயில் பயணங்களில்
1. உதயமாகிறது
1. எல்லாம் இன்ப மயம்
1. எனக்காக காத்திரு
1. எங்கம்மா மகாராணி
1. எங்க ஊரு கண்ணகி
1. ஒரு இரவு ஒரு பறவை
1. ஒருத்தி மட்டும் கரையினிலே
1. கர்ஜனை
1. கடல் மீன்கள்
1. கடவுளின் தீர்ப்பு
1. கல்தூண்
1. கண்ணாடி
1. கண்ணீரில் எழுதாதே
1. கண்ணீர் பூக்கள்
1. கன்னி மகமாயி
1. கன்னித்தீவு
1. கரையெல்லாம் செண்பகப்பூ
1. கழுகு
1. காலம் ஒரு நாள் மாறும்
1. கிளிஞ்சல்கள்
1. கீழ்வானம் சிவக்கும்
1. குடும்பம் ஒரு கதம்பம்
1. குலக்கொழுந்து
1. கோயில் புறா
1. கோடீஸ்வரன் மகள்
1. சங்கர்லால்
1. சட்டம் ஒரு இருட்டறை
1. சத்ய சுந்தரம்
1. சவால்
1. சாதிக்கொரு நீதி
1. சின்னமுள் பெரியமுள்
1. சிவப்பு மல்லி
1. சுமை
1. சூறாவளி
1. சொல்லாதே யாரும் கேட்டால்
1. சொர்க்கத்தின் திறப்பு விழா
1. டிக் டிக் டிக்
1. தண்ணீர் தண்ணீர்
1. தரையில் வாழும் மீன்கள்
1. தில்லு முல்லு
1. திருப்பங்கள்
1. தீ
1. தெய்வ திருமணங்கள்
1. தேவி தரிசனம்
1. நல்லது நடந்தே தீரும்
1. நண்டு
1. நதி ஒன்று கரை மூன்று
1. 47 நாட்கள்
1. நீதி பிழைத்தது
1. நெல்லிக்கனி
1. நெஞ்சில் ஒரு முள்
1. நெஞ்சில் துணிவிருந்தால்
1. நெருப்பிலே பூத்த மலர்
1. நெற்றிக்கண்
1. பனிமலர்
1. பன்னீர் புஷ்பங்கள்
1. பட்டம் பதவி
1. பட்டம் பறக்கட்டும்
1. பாலநாகம்மா
1. பாலைவனச்சோலை
1. பாக்கு வெத்தலை
1. புரந்தரதாசர்
1. பெண்ணின் வாழ்க்கை
1. பெண்மனம் பேசுகிறது
1. பொன்னழகி
1. மதுமலர்
1. மங்கல லட்சுமி
1. மகரந்தம்
1. மயில்
1. மவுனயுத்தம்
1. மாடி வீட்டு ஏழை
1. மீண்டும் கோகிலா
1. மீண்டும் சந்திப்போம்
1. மோகனப் புன்னகை
1. மௌன கீதங்கள்
1. ரத்தத்தின் ரத்தம்
1. ராஜாங்கம்
1. ராஜ பார்வை
1. ராம் லட்சுமண்
1. ராணி
1. ராணுவ வீரன்
1. லாரி டிரைவர் ராஜாக்கண்ணு
1. வசந்த காலம்
1. வா இந்தப் பக்கம்
1. வாடகை வீடு
1. விடியும் வரை காத்திரு
1. வெளிச்சத்துக்கு வாங்க

---